উচ্চমাধ্যমিকে প্রথম। প্রাপ্ত নম্বর ৪৯৫। শতাংশের বিচারে ৯৯ % নম্বর পেয়ে ২০১৬ উচ্চ মাধ্যমিকে প্রথম স্থান অধিকার করেছে কলকাতার পঞ্চসায়র শিক্ষানিকেতনের ছাত্র স্বাগতম হালদার। প্রথম হওয়ার পর স্বাগতমের অভিব্যক্তি, "ভালো হবে ভেবেছিলাম, তবে এতটা ভালো হবে ভাবিনি"। 
 ওয়েব ডেস্ক: উচ্চমাধ্যমিকে প্রথম। প্রাপ্ত নম্বর ৪৯৫। শতাংশের বিচারে ৯৯ % নম্বর পেয়ে ২০১৬ উচ্চ মাধ্যমিকে প্রথম স্থান অধিকার করেছে কলকাতার পঞ্চসায়র শিক্ষানিকেতনের ছাত্র স্বাগতম হালদার। প্রথম হওয়ার পর স্বাগতমের অভিব্যক্তি, "ভালো হবে ভেবেছিলাম, তবে এতটা ভালো হবে ভাবিনি"।  "মাধ্যমিকের পর থেকেই উচ্চ মাধ্যমিকের পড়াশুনা শুরু করে দিয়েছিলাম। কাউকে ছোট বড় করছি না। সবাই সমান ভাবে কৃতিত্বের অধিকারী। উচ্চমাধ্যমিকে ফার্স্ট হওয়াটা লক্ষ্য ছিল না। জয়েন্ট আছে। সামনের পরীক্ষাগুলো দিতে হবে ভাল করে। ইঞ্জিনিয়ারিং পড়ার ইচ্ছে আছে। আমার সাফল্যে মা বাবার ভূমিকা সবথেকে বেশি। খিদে পেলে মা'ই তো রান্না করে দিত। মা'ই আমার প্রথম ফিজিক্স টিচার", মন্তব্য স্বাগতম হালদারের।   পড়াশুনার মাঝে স্বাগতমের হবি কী?  "অবসর সময়ে এফএম শুনি। সত্যজিত রায় পড়তাম। এখন মানিক বন্দ্যোপাধ্যায়, তারাশঙ্কর পড়ছি। পছন্দের চরিত্র শার্লকহোমস", ২৪ ঘণ্টাকে জানালেন স্বাগতম হালদার।